
VISPĀRĪGA INFORMĀCIJA

1. [bookmark: _GoBack]Iepirkuma identifikācijas numurs: RTK 2026/13

2. Pasūtītāja nosaukums, adrese un rekvizīti
Rīgas Tehniskā koledža
Reģistrācijas Nr.: LV 90000022223 
Adrese: Braslas iela 16 Rīga LV-1084 
Tālrunis: 67081400
E-pasts: brasla@kcrtk.lv
Banka: Valsts kase 
Kods: TRELLV22 
Konts: LV16TREL215023805600B

3. Iepirkuma procedūra un plānotā līgumcena
3.1. Iepirkuma procedūra: atklāts konkurss “Elektroauto un tā specializēto instrumentu iegāde”, iepirkuma identifikācijas Nr. RTK 2026/13 (turpmāk – Konkurss), atbilstoši Publisko iepirkumu likuma 8.panta pirmās daļas 1.punktam. 
3.2. Konkursu Pasūtītāja vārdā organizē Pasūtītāja izveidota iepirkumu komisija (turpmāk – Komisija). 
3.3. Paredzamā kopējā līgumcena 64496,00 EUR (sešdesmit četri tūkstoši četri simti deviņdesmit seši euro un 00 centi).

4. Pretendenti
4.1. Pretendents var būt jebkura fiziska vai juridiska persona, šādu personu apvienība (turpmāk – piegādātāju apvienība) jebkurā to kombinācijā, kura ir iesniegusi piedāvājumu Konkursā.
4.2. Visiem Konkursa pretendentiem piemēro vienādus noteikumus.

5. Pasūtītāja kontaktpersona
Vārds, uzvārds: Gundega Garklāve
Adrese: Braslas 16, Rīga
E-pasta adrese: brasla@kcrtk.lv

6. Iepirkuma priekšmets
Iepirkuma priekšmets ir elektroauto un tā specializēto instrumentu (turpmāk – Prece) piegāde un pasūtītāju darbinieku apmācības saskaņā ar nolikuma pielikumā Nr.2 „Tehniskās specifikācija” noteiktajām prasībām (turpmāk – Tehniskā specifikācija). 
CPV galvenais kods: 34144900-7, Elektriskie transportlīdzekļi. 
CPV papildkods: 38570000-1, Regulēšanas un kontroles instrumenti un aparāti, 38548000-8, Ierīces transportlīdzekļiem; 39162200-7, Mācību līdzekļi un ierīces.
Iepirkuma priekšmets nav sadalīts daļās. Pamatojums - iepirkums nav sadalīts daļās, jo uz iepirkuma priekšmetu jāskatās kā uz saistītu preču piegādi. 
Pretendents nevar iesniegt piedāvājuma variantus. Pretendents, kura piedāvājums ir nepilnīgs vai ir iesniegti vairāki piedāvājuma varianti, var tikt izslēgts no turpmākas dalības iepirkuma procedūrā.
Līguma izpildes termiņš - ne vēlāk kā 5 (piecu) mēnešu laikā no līguma noslēgšanas  dienas. 
Līguma izpildes vieta: Rīga, Lēdmanes iela 3, LV-1039.

7. Projekts
[bookmark: _Hlk531263048]Iepirkuma procedūra tiek veikta un finansēta Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa ”Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.8. pasākuma “Augstskolu studiju vides modernizācija” līdzfinansētā projekta “Rīgas Tehniskās koledžas studiju vides attīstība ” (Nr. 4.2.1.8/2/25/I/008) ietvaros.

8. Iepirkuma procedūras dokumentu pieejamība
8.1. [bookmark: _Hlk3804929]Iepirkuma procedūras dokumentācijai ir nodrošināta tieša un brīva elektroniskā pieeja Elektronisko iepirkumu sistēmā (turpmāk – EIS) e-konkursu apakšsistēmā Pircēja profilā  https://www.eis.gov.lv/EKEIS/Supplier/Organizer/670 šī Konkursa sadaļā.
8.2. Pasūtītājs nodrošina iespēju ieinteresētajiem piegādātājiem iepazīties ar iepirkuma procedūras dokumentāciju uz vietas nolikuma 2.punktā minētajā adresē, iepriekš sazinoties ar nolikuma 5.punktā minēto kontaktpersonu.
8.3. Ja ieinteresētais piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz ieinteresētajam piegādātājam 3 (trīs) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

9. [bookmark: _Hlk3805032]Papildu informācijas pieprasīšanas kārtība
9.1. Papildu informāciju ieinteresētais piegādātājs var pieprasīt latviešu valodā, izmantojot EIS e-konkursu apakšsistēmas funkciju “Pretendentu jautājumi” vai nosūtot pieprasījumu nolikuma 5.punktā norādītajai pasūtītāja kontaktpersonai elektroniski uz e-pastu. Ja jautājums netiek nosūtīts EIS, tajā jānorāda šī iepirkuma nosaukums un identifikācijas numurs.  
9.2. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota EIS e-konkursu apakšsistēmā, kurā ir pieejami iepirkuma procedūras dokumenti, norādot arī uzdoto jautājumu.
9.3. Jebkura papildu informācija, kas tiks sniegta saistībā ar Konkursu, tiks publicēta EIS e-konkursu apakšsistēmā Pircēja profilā https://www.eis.gov.lv/EKEIS/Supplier/Organizer/670 šī Konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
9.4. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta 5 (piecu) darbdienu laikā, bet ne vēlāk kā 6 (sešas) dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.

10. [bookmark: _Hlk3805429]Prasības piedāvājuma iesniegšanai un noformējumam
10.1. Piedāvājums Konkursam jāiesniedz elektroniski  EIS e-konkursu apakšsistēmā līdz EIS e-konkursu apakšsistēmā šī Konkursa sadaļā un Iepirkumu uzraudzības biroja tīmekļvietnes paziņojumā par līgumu norādītajam piedāvājumu iesniegšanas termiņam, ievērojot šādas pretendenta izvēles iespējas:
10.1.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
10.1.2. elektroniski aizpildāmos dokumentus elektroniski sagatavojot ārpus EIS e‑konkursu apakšsistēmas un pievienojot prasībām atbilstošā EIS saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
10.1.3. elektroniski sagatavoto piedāvājumu šifrējot ārpus EIS e‑konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
10.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
10.3. Sagatavojot piedāvājumu, pretendents ievēro, ka:
10.3.1. Iesniedzamie dokumenti jāsagatavo elektroniski, atsevišķos elektroniskos dokumentos ar standarta biroja programmatūras rīkiem nolasāmā (piemēram, Microsoft Office 2010 vai jaunākas programmatūras versijas) formātā. Tehniskais un Finanšu piedāvājums jāsagatavo formātā, kas nodrošina teksta meklēšanas un kopēšanas iespējas.
10.3.2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu. 
10.4. Ja pretendents piedāvājuma datu aizsardzībai izmantojis piedāvājuma papildu šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.
10.5. Piedāvājumā iekļautajiem dokumentiem jābūt skaidri salasāmiem, latviešu valodā. Vārdiem un skaitļiem jābūt bez iestarpinājumiem vai labojumiem. Ja kāds oriģināldokuments ir sagatavots svešvalodā, tam pievieno tulkojumu latviešu valodā. Pretendents apliecina tulkojuma pareizību atbilstoši normatīvo aktu prasībām. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu. Par kaitējumu, kas radies dokumenta tulkojuma nepareizības dēļ, pretendents atbild normatīvajos aktos noteiktajā kārtībā.
10.6. Piedāvājuma dokumentiem ir jābūt noformētiem atbilstoši Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.
10.7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
10.8. Piedāvājuma dokumentus jāparaksta pretendenta pārstāvim ar pārstāvības tiesībām vai tā pilnvarotai personai. Ja piedāvājumu paraksta persona, kurai nav pārstāvības tiesības, piedāvājumam jāpievieno attiecīgajai personai izdota pilnvara vai tās apliecināta kopija. Šis nosacījums attiecas arī uz dokumentiem, ko paraksta piegādātāju apvienības dalībnieks, apakšuzņēmējs vai persona, uz kuras iespējām pretendents balstās. Ja pedāvājuma dokumentus  nav parakstījusi persona ar pretendenta pārstāvības tiesībām vai pretendenta pilnvarota persona, piedāvājums tiek noraidīts.
10.9. Piegādātāju apvienībām kā „Pretendents” piedāvājumā ir jānorāda visi to dalībnieki. Ja piedāvājumu iesniedz piegādātāju apvienība un piedāvājumam nav pievienota pilnvara, kas pilnvaro vienu personu apvienības dalībnieku vai konkrētu fizisku personu, kura pārstāv piegādātāju apvienību iepirkumā, tad piedāvājumu paraksta visi piegādātāju apvienības dalībnieki.
10.10. Pretendentam pilnībā jāsedz  piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Konkursa rezultāta.

11. [bookmark: _Toc368392491][bookmark: _Toc368392541][bookmark: _Toc368566392][bookmark: _Toc378763314][bookmark: _Toc418749224][bookmark: _Toc380655961][bookmark: _Ref381101567][bookmark: _Ref381101574]Piedāvājumu atvēršana
Piedāvājumu atvēršana notiek EIS e-konkursu apakšsistēmā ne ātrāk kā 4 (četras) stundas pēc piedāvājumu iesniegšanas termiņa beigām. Piedāvājumi EIS tiks atvērti vienlaikus, EIS e-konkursu apakšsistēmā Pircēja profilā publicējot informāciju par katru pretendentu, piedāvājuma iesniegšanas datumu, laiku un piedāvāto cenu. 

12. Piedāvājuma nodrošinājums
12.1. Piedāvājuma nodrošinājums ir iesniedzams kā bankas garantija vai apdrošināšanas polise (dokumenta oriģināls, kurā ietvertie nosacījumi atbilst nolikuma nosacījumiem un nolikuma pielikumā Nr.6 noteiktajai veidnei) par nolikuma 12.2.punktā minēto summu, kuru pretendents kopā ar piedāvājumu iesniedz pasūtītājam kā nodrošinājumu piedāvājuma spēkā esamībai. Piedāvājuma nodrošinājums jāiesniedz euro (EUR). Apdrošināšanas polisei jāpievieno apdrošināšanas prēmijas (maksājums par apdrošināšanu) samaksu apliecinošs dokuments, kas apliecina apdrošināšanas polises spēkā esamību. Piegādātāju apvienībām piedāvājuma nodrošinājuma dokumentā kā „pretendents” ir jānorāda visi to dalībnieki.
12.2. Piedāvājuma nodrošinājums tiek noteikts 1200,00 EUR (viens tūkstotis divi simti euro un 00 centi) apmērā. Piedāvājumu nodrošinājuma spēkā esamības minimālais termiņš – 3 (trīs) mēneši, skaitot no piedāvājumu atvēršanas dienas.
12.3. Piedāvājuma nodrošinājumu var sniegt Eiropas Savienībā vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle, kas Latvijas Republikas tiesību aktos noteiktajā kārtībā ir uzsākusi attiecīgo pakalpojumu sniegšanu Latvijas Republikas teritorijā vai institūcija, kas ir apdrošinātājs „Apdrošināšanas un pārapdrošināšanas likuma” 1. panta 1. daļas 9. punkta izpratnē un kas Latvijas Republikas tiesību aktos noteiktajā kārtībā ir uzsācis attiecīgo pakalpojumu sniegšanu Latvijas Republikas teritorijā.
12.4. Piedāvājuma nodrošinājuma summas iemaksāšana ar bankas pārskaitījumu pasūtītāja kontā vai skaidrā naudā pasūtītāja kasē netiek pieļauta.
12.5. Piedāvājuma nodrošinājumam jābūt spēkā līdz īsākajam no šādiem termiņiem:
12.5.1. līdz nolikumā noteiktā nodrošinājuma termiņa beigām (t.i., 3 (trīs) mēneši, skaitot no piedāvājumu atvēršanas dienas);
12.5.2. pretendentam, kuram piešķirtas iepirkuma līguma slēgšanas tiesības – līdz dienai, kad izraudzītais pretendents iesniedz saistību izpildes nodrošinājumu (Līguma izpildes garantiju), kas paredzēts Konkursa nolikumā un iepirkuma līgumā;
12.5.3. līdz iepirkuma līguma noslēgšanai. 
12.6. Nodrošinājuma devējs izmaksā pasūtītājam piedāvājuma nodrošinājuma summu jebkurā no šādiem gadījumiem:
12.6.1. ja pretendents atsauc savu piedāvājumu laikā, kamēr ir spēkā piedāvājuma nodrošinājums;
12.6.2. ja pretendents, kura piedāvājums izraudzīts saskaņā ar piedāvājuma izvēles kritēriju, pasūtītāja noteiktajā termiņā nav iesniedzis iepirkuma procedūras dokumentos un iepirkuma līgumā paredzēto saistību izpildes nodrošinājumu (Līguma izpildes garantiju);
12.6.3. ja pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu pasūtītāja noteiktajā termiņā.
12.7. Piedāvājuma nodrošinājums ir iesniedzams ievērojot nolikuma 10.punkta kārtību. Piedāvājuma nodrošinājums ir parakstāms ar drošu elektronisko  parakstu.

II. [bookmark: _Ref57626836][bookmark: _Ref58665161]PRETENDENTU ATLASES PRASĪBAS UN IESNIEDZAMIE PIEDĀVĀJUMA DOKUMENTI

13. Piedāvājums sastāv no šādiem dokumentiem:
Pieteikums dalībai iepirkumā (nolikuma 14.punkts);
Pilnvara vai tās kopija (ja attiecināms) (nolikuma 10.8.punkts); 
Piedāvājuma nodrošinājums (nolikuma 12.punkts);
Tehniskais un Finanšu piedāvājums (nolikuma 16.punkts);
Pretendenta kvalifikāciju apliecinošie atlases dokumenti (nolikuma 15.punkts);
Apliecinājumi, vienošanās par sadarbību konkrētā līguma izpildē un citi dokumenti saskaņā ar nolikuma prasībām (ja attiecināms).

Pretendents var pasūtītājam iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām (pieejams aizpildīšanai EIS tīmekļa vietnē https://espd.eis.gov.lv) ), aizpildot tā I, II, III D., IV un VI daļu. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza. Ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai nolikumā noteiktajām atlases prasībām, Komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām.

14. Pieteikums dalībai iepirkumā
Pieteikums dalībai iepirkumā apliecina pretendenta apņemšanos veikt Preces piegādi un iegūt iepirkuma līguma slēgšanas tiesības saskaņā ar Konkursa nolikuma prasībām. Pretendents pieteikumu dalībai iepirkumā sagatavo atbilstoši veidnei nolikuma pielikumā Nr.1. 
Piegādātāju apvienībām Pieteikumā dalībai iepirkumā kā „pretendents” ir jānorāda visi to dalībnieki.



15. Pretendentu kvalifikācijas prasības un iesniedzamie atlases dokumenti

	Pretendents ir reģistrēts atbilstoši reģistrācijas valsts normatīvo aktu prasībām  Komercreģistrā vai līdzvērtīgā reģistrā ārvalstīs atbilstoši  attiecīgās valsts normatīvo aktu prasībām (juridiskām personām).
Pretendents ir reģistrēts kā saimnieciskās darbības veicējs Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā vai līdzvērtīgā reģistrā atbilstoši  attiecīgās valsts normatīvo aktu prasībām (fiziskām personām).

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	Informāciju par pretendentu, kas ir reģistrēts Latvijas Republikas Komercreģistrā, Komisija pārbauda Uzņēmumu reģistra mājaslapā (skat. www.ur.gov.lv/?a=936&z=631&v=lv) vai citā vietnē, kur iespējams pārliecināties par pretendenta atbilstību noteikumiem. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, Komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” (skat. https://www6.vid.gov.lv/SDV).
Pretendents, kas reģistrēts ārvalstīs – iesniedz kompetentas attiecīgās valsts institūcijas izsniegtu dokumenta kopiju, kas apliecina, ka pretendents ir reģistrēts atbilstoši tās valsts normatīvo aktu prasībām, vai norāda publiski pieejamu reģistru, kur pasūtītājs varētu pārliecināties par pretendenta reģistrācijas faktu. Ja attiecīgās reģistrācijas valsts normatīvais regulējums neparedz reģistrācijas apliecības izdošanu vai nav publiski pieejams reģistrs, tad pretendents iesniedz informāciju par pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.


	1.1.1. 
	6.4.1.2. 

	1.1.2. 
	6.4.1.2. 

	[bookmark: _Hlk196749170]Pretendentam iepriekšējo 3 (trīs) gadu laikā (2023., 2024., 2025.gadā un 2026.gadā par periodu līdz piedāvājumu iesniegšanas termiņa beigām) ir pieredze vismaz 1 (viena) līguma ietvaros ne mazāk kā 1 (viena) elektroautomobiļa piegādes nodrošināšanā.

Pretendents, kas dibināts vēlāk, apliecina pieredzi par nostrādāto periodu.

Ja pretendents ir personālsabiedrība vai piegādātāju apvienība, prasība jāizpilda tās biedriem (ja piedāvājumu iesniedz personālsabiedrība) vai tās dalībniekiem (ja piedāvājumu iesniedz piegādātāju apvienība) kopumā.
	Vismaz viena klienta pozitīva atsauksme vai jebkurš cits dokuments (piemēram, abpusēji parakstīts nodošanas-pieņemšanas akts, rēķins u.c.), kas nepārprotami apliecina pretendenta pieredzes atbilstību prasībai.



16. Tehniskais un Finanšu piedāvājums
Tehnisko piedāvājumu sagatavo un iesniedz saskaņā ar Tehniskās specifikācijas prasībām, kas ir nolikuma pielikums Nr.2, atbilstoši nolikuma pielikumā Nr.2 noteiktajai veidnei. 
Tehniskajā piedāvājumā pretendentam obligāti jānorāda un jāiekļauj:
16.1.1. informāciju par piedāvātās Preces nosaukumu, Preces ražotāja un modeļa nosaukumus, daudzumu, precīzus tehniskos parametrus atbilstoši Tehniskajā specifikācijā iekļautajām prasībām; 
16.1.2. ražotāja izdota tehniskā dokumentācija piedāvātajai Precei vai tīmekļvietnes adrese, pēc kuras var pārliecināties par piedāvātās Preces parametru atbilstību Tehniskās specifikācijas prasībām. Pretendentam iesniegtās tehniskās dokumentācijas saturā konkrēti jānorāda vieta, no kuras var objektīvi pārliecināties par attiecīgās Preces parametra atbilstību izvirzītajām prasībām. Tehniskai dokumentācijai ir jābūt latviešu vai angļu valodā, vai ir jānodrošina tās tulkojums latviešu valodā;
16.1.3. informācija par piedāvāto Preces garantijas termiņu;
16.1.4. cita informācija, kas pieprasīta atbilstoši nolikuma pielikumā Nr.2 noteiktajai veidnei. 
16.2. Pretendents nav tiesīgs interpretēt, grozīt vai sašaurināt pasūtītāja minimālās prasības, kas noteiktas Tehniskajā specifikācijā.
16.3. Ja Tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst Tehniskās specifikācijas prasībām un parametriem un nodrošina Tehniskajā specifikācijā prasīto darbību.
16.4. Finanšu piedāvājumu sagatavo un iesniedz, atbilstoši nolikuma pielikumā Nr.3 noteiktajai veidnei.
16.5. Finanšu piedāvājumā cena jānorāda euro (EUR) ar divām zīmēm aiz komata.
Sagatavojot Finanšu piedāvājumu, pretendents līgumcenā (EUR bez PVN) iekļauj visus Latvijas Republikas normatīvajos aktos paredzētos nodokļus (izņemot pievienotās vērtības nodokli (PVN)) un izmaksas, kas saistītas ar Preces piegādi, kā arī, ja tas paredzēts Tehniskajā specifikācijā, Preces uzstādīšanu un pasūtītāja personāla apmācību pasūtītāja norādītajā adresē un telpās. 
16.6. Iepirkuma līgumcena netiks pārskatīta, ja, slēdzot līgumu vai līguma laikā, izrādīsies, ka pretendents cenā nav iekļāvis kādas no izmaksām kvalitatīvai līguma izpildei, vai radīsies jebkādu iemeslu dēļ radīts sadārdzinājums.
16.7. Uz piedāvātās Preces ražotājiem un piedāvāto Preci (t.sk. Preces sastāvdaļām, komponentiem un to ražotājiem) nedrīkst būt noteiktas starptautiskās vai nacionālās sankcijas, vai būtiskas finanšu tirgus intereses ietekmējošās Eiropas Savienības vai Ziemeļatlantijas līguma organizācijas dalībvalsts sankcijas un piedāvātās Preces (t.sk. Preces sastāvdaļu un komponentu) izcelsmes vai ražošanas valsts nedrīkst būt Krievijas Federācija vai Baltkrievijas Republika.

17. Ja pretendents piesaista apakšuzņēmējus, tas norāda apakšuzņēmējus, kuru veicamā līguma izpildes daļa ir vismaz 10000 euro, un katram šādam apakšuzņēmējam izpildei nododamo iepirkuma līguma daļu, piedāvājumam pievienojot aizpildītu Apakšuzņēmēju sarakstu (Citām personām nododamo darbu sarakstu) saskaņā ar nolikuma pielikumā Nr.7 noteikto veidni, kā arī katra norādītā apakšuzņēmēja apliecinājumu vai vienošanos par tā gatavību veikt tam izpildei nododamo līguma daļu. Apakšuzņēmēja sniedzamo pakalpojumu kopējo vērtību noteic, ņemot vērā apakšuzņēmēja un visu attiecīgā Konkursa ietvaros tā saistīto uzņēmumu sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

18. Ja pretendents iepirkuma līguma izpildē paredz balstīties uz citu personu tehniskajām un profesionālajām spējām, pretendents to norāda piedāvājumā, pievienojot piedāvājumam aizpildītu Apakšuzņēmēju sarakstu (Citām personām nododamo darbu sarakstu) saskaņā ar nolikuma pielikumā Nr.7 noteikto veidni, kā arī katras minētās personas apliecinājumu vai vienošanos par tās gatavību veikt tai izpildei nododamo līguma daļu. Lai apliecinātu kvalifikāciju, pretendents var balstīties uz citu personu  spējām tikai tad, ja šīs personas sniegs pakalpojumus, kuru izpildei attiecīgā kvalifikācija ir nepieciešama.

19. [bookmark: _Toc517881614][bookmark: _Toc16685506][bookmark: _Toc536612501][bookmark: _Toc522873701]Pretendentu izslēgšanas noteikumi
Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14.punktā noteiktie pretendentu izslēgšanas iemesli tiks pārbaudīti Publisko iepirkumu likuma 42.pantā noteiktajā kārtībā.
Komisija izslēdz pretendentu, kuram būtu piešķiramas līguma slēgšanas tiesības, no dalības iepirkuma procedūrā Starptautisko un Latvijas Republikas nacionālo sankciju likuma 11.1panta pirmajā daļā noteiktajos gadījumos. Attiecībā uz Starptautisko un Latvijas Republikas nacionālo sankciju likuma 11.1panta pirmajā daļā noteiktiem izslēgšanas gadījumiem informācija tiks pārbaudīta Latvijas Republikas Ārlietu ministrijas mājaslapā pieejamās datubāzēs vai Lursoft tīmekļvietnē https://sankcijas.lursoft.lv/
Lai Komisija pārbaudītu, vai uz ārvalstī reģistrētu pretendentu, kuram piešķiramas līguma slēgšanas tiesības, neattiecas Starptautisko un Latvijas Republikas nacionālo sankciju likumā noteiktās sankcijas, pretendentam 10 (desmit) darbdienu laikā no attiecīga pieprasījuma saņemšanas ir jāiesniedz kompetentas institūcijas (piemēram, Latvijas Republikas Uzņēmumu reģistram līdzvērtīgas iestādes) izziņa (-as), kas atspoguļo aktuālo informāciju par pretendenta amatpersonām un patiesā labuma guvējiem. 
Ja pretendents, kuram būtu piešķiramas līguma slēgšanas tiesības tiek izslēgts no dalības Konkursā izslēgšanas noteikumu dēļ, Komisija nosaka nākamo saimnieciski visizdevīgāko piedāvājumu, kurš atbilst nolikumā noteiktajām prasībām un veic tā izslēgšanas noteikumu pārbaudi. 

III. PRETENDENTU ATLASE, PIEDĀVĀJUMU ATBILSTĪBAS
PĀRBAUDE UN IZVĒLE

20. Pretendentu atlasi un piedāvājumu atbilstības pārbaudi un izvēli Komisija veic saskaņā ar spēkā esošajiem Latvijas Republikas normatīvajiem aktiem un iepirkuma procedūras nolikumā izvirzītajām prasībām.
21. Komisija lēmumus pieņem slēgtās sēdēs. 
22. Komisija ir tiesīga pieprasīt papildu informāciju, ja tā konstatē ka iesniegtajos dokumentos ietvertā informācija ir neskaidra vai nepilnīga, pieprasot, lai pretendents izskaidro vai papildina šajos dokumentos ietverto informāciju. Komisija termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai. 
23. Ja Komisijai rodas šaubas par iesniegtās dokumenta kopijas autentiskumu, tā pieprasa pretendentam uzrādīt dokumenta oriģinālu. 
24. Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot Finanšu piedāvājumu, Komisija ņem vērā labojumus. 
25. Komisija veic pretendenta piedāvātās līgumcenas pārbaudi atbilstoši Publisko iepirkuma likuma 41.panta vienpadsmitās daļas 2.punktam.
26. Ja Komisija konstatē, ka konkrētais piedāvājums varētu būt nepamatoti lēts,  Komisija pirms šī piedāvājuma noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem, ievērojot Publisko iepirkumu likumā noteikto kārtību un paredzētās iespējas.
27. Komisijai ir tiesības pieaicināt ekspertus piedāvājuma izvērtēšanai. Ekspertu viedoklim ir rekomendējošs raksturs.
28. Komisija pārbauda izslēgšanas gadījumu esamību atbilstoši nolikuma 19.punkta nosacījumiem.
29. Pasūtītājs piešķir līguma slēgšanas tiesības pretendentam, kura piedāvājums atbilst iepirkuma nolikuma prasībām un ir noteikts kā saimnieciski visizdevīgākais, ko nosaka pēc zemākās cenas. 
30. [bookmark: _Toc299693522]Ja Komisija konstatēs, ka vismaz 2 (divu) piedāvājumu cenas ir vienādas, tā par izšķirošo piedāvājuma izvēles kritēriju uzskatīs garāko piedāvāto Preces garantijas termiņu (ja piedāvājums sastāv no vairākām precēm ar dažādiem garantijas termiņiem – vidēji garāko Preces garantijas termiņu). 
31. Ja pretendents, kuram piešķirtas līguma slēgšanas tiesības, atsauc savu piedāvājumu, nenoslēdz iepirkuma līgumu pasūtītāja norādītajā termiņā vai neiesniedz līguma izpildes garantiju (saistību izpildes nodrošinājumu) atbilstoši nolikuma un līguma prasībām, Komisija lemj par līguma slēgšanas tiesību piešķiršanu pretendentam ar nākamo saimnieciski visizdevīgāko piedāvājumu, vai iepirkuma procedūras pārtraukšanu.

IV. LĪGUMA SLĒGŠANA

32. Ar izraudzīto pretendentu tiks slēgts līgums Publisko iepirkumu likuma 60.pantā noteiktajā kārtībā saskaņā ar nolikuma noteikumiem un nolikumam pievienoto līguma projektu (nolikuma pielikums Nr.5) un ievērojot pretendenta piedāvājumu. Līguma nosacījumi var tikt precizēti tiktāl, lai tie nebūtu pretrunā līguma projekta nosacījumiem.
33. Iesniedzot piedāvājumu, pretendents pilnībā akceptē līguma projektu. Pretendenta iebildumi par nolikumam pievienotā līguma projekta nosacījumiem jāizsaka piedāvājumu sagatavošanas laikā Publisko iepirkumu likuma noteiktajā kārtībā. Slēdzot līgumu, iebildumi par līguma projekta nosacījumiem netiek pieņemti.
34. Pretendents nodrošina piedāvātās līgumcenas nemainīgumu visā līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas pretendentam ir jānoprognozē un jāaprēķina, sastādot Finanšu piedāvājumu.
35. Ja iepirkuma līguma slēgšanas tiesības tiek piešķirtas piegādātāju apvienībai, tai 10 (desmit) darbdienu laikā no dienas, kad pasūtītājs ir paziņojis iepirkuma rezultātus, pēc savas izvēles ir jāizveidojas atbilstoši noteiktam juridiskam statusam vai jānoslēdz sabiedrības līgumu, vienojoties par apvienības dalībnieku atbildības sadalījumu, kā arī jāiesniedz pasūtītājam šo faktu apliecinošie dokumenti.
36. Preces piegāde līguma izpratnē ietver preces piegādi, kā arī, ja tas paredzēts tehniskajā specifikācijā, preces uzstādīšanu un pasūtītāja personāla apmācību pasūtītāja norādītajā adresē un telpās atbilstoši nolikuma, tostarp tehniskās specifikācijas, prasībām un līguma noteikumiem.
37. Līgumā ir paredzēti šādi saistību izpildes nodrošinājumi atbilstoši nolikuma/līguma pielikuma Nr.4 "Garantijas noteikumi" prasībām un nolikuma pielikuma Nr.5 "Līguma projekts" noteikumiem:
Līguma izpildes garantija (bankas garantija vai apdrošināšanas polise) līguma izpildītājam jāiesniedz pasūtītājam 10 (desmit) dienu laikā pēc līguma abpusējas parakstīšanas dienas.
Ja minētajā termiņā līguma izpildes garantija netiek iesniegta, pasūtītājs ir tiesīgs vienpusēji izbeigt līgumu, izņemot gadījumu, ja līdz minētā termiņa beigām līgums ir pilnībā izpildīts, proti:
· prece ir piegādāta; 
· ir abpusēji parakstīts akts par preces pieņemšanu, kas apliecina līguma izpildi pilnā apjomā saskaņā ar līguma noteikumiem;  
· pasūtītājs ir saņēmis no izpildītāja spēkā esošu garantijas laika garantiju.
Garantijas summa ir 5 (pieci) % apmērā no piedāvātās līgumcenas (līguma summas) bez PVN.
Garantija ir spēkā līdz līgumā noteiktā preces piegādes termiņa beigām un papildus līdz dienai, kad: 
· pasūtītājs ir parakstījis aktu par preces pieņemšanu, kas apliecina līguma izpildi pilnā apjomā saskaņā ar līguma noteikumiem (papildus 10 dienas pēc piegādes termiņa beigām), un
· pasūtītājs ir saņēmis no izpildītāja spēkā esošu garantijas laika garantiju (papildus 10 dienas pēc akta parakstīšanas).
Garantijas laika garantija (bankas garantija vai apdrošināšanas polise) līguma izpildītājam jāiesniedz pasūtītājam 10 (desmit) dienu laikā pēc tam, kad pasūtītājs ir parakstījis aktu par preces pieņemšanu, kas apliecina līguma izpildi pilnā apjomā saskaņā ar līguma noteikumiem.
Garantijas summa ir 2 (divi) % apmērā no līgumcenas (līguma summas) bez PVN.
Garantija ir spēkā līdz līguma ietvaros piegādātās preces, tostarp visu tās sastāvdaļu (ja attiecināms), garantijas termiņa beigām. 


Pielikumi:
Nolikumam ir šādi pielikumi, kuri ir nolikuma neatņemamas sastāvdaļas:
	Pielikums Nr.1
	Pieteikums dalībai iepirkumā (veidne)

	Pielikums Nr.2
	Tehniskā specifikācija-Tehniskais piedāvājums (veidne)

	Pielikums Nr.3
	Finanšu piedāvājums (veidne)

	Pielikums Nr.4
	Garantijas (saistību izpildes nodrošinājuma) noteikumi

	Pielikums Nr.5
	Līguma projekts

	Pielikums Nr.6
	Piedāvājuma nodrošinājums (veidnes) 

	Pielikums Nr.7
	Apakšuzņēmēju saraksts (Citām personām nododamo darbu saraksts) (veidne)

